**Ministru kabineta noteikumu projekta „Biometrijas datu apstrādes sistēmas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Biometrijas datu apstrādes sistēmas likuma 10.panta trešā daļa, 11.panta sestā daļa un 14.panta otrā daļa. |
| 2. | Pašreizējā situācija un problēmas | Šobrīd spēkā esošie Ministru kabineta 2012.gada 3.aprīļa noteikumi Nr.233 „Biometrijas datu apstrādes sistēmas noteikumi” ir izdoti pamatojoties uz Biometrijas datu apstrādes sistēmas likuma 10.panta pirmās daļas, 11.panta trešās daļas un 14.panta pirmās daļas pamata.  2013.gada 12.septembrī Saeima pieņēma grozījumus Biometrijas datu apstrādes sistēmas likumā, kuri stājās spēkā 2013.gada 10.oktobrī. Šobrīd Biometrijas datu apstrādes sistēmas likuma 10.panta trešā daļa, 11.panta sestā daļa un 14.panta otrā daļa paredz deleģējumu Ministru kabinetam izdot noteikumus par kārtību un apjomu, kādā Biometrijas datu apstrādes sistēmas likuma 10.panta pirmajā daļā minētās iestādes iekļauj un aktualizē datus biometrijas datu apstrādes sistēmā, kā arī minēto darbību veikšanas nosacījumus, biometrijas datu iznīcināšanas kārtību un kārtību un apjomu, kādā Biometrijas datu apstrādes sistēmas likuma 14.panta pirmajā daļā minētās iestādes izmanto biometrijas datu apstrādes sistēmā iekļautos datus.  Ministru kabineta noteikumu projekts „Biometrijas datu apstrādes sistēmas noteikumi” (turpmāk – noteikumu projekts) izstrādāts atbilstoši Ministru kabinetam dotajam deleģējumam izdot noteikumus, pamatojoties uz Biometrijas datu apstrādes sistēmas likuma 10.panta trešo daļu, 11.panta sesto daļu un 14.panta otro daļu. Noteikumu projekts aizstās Ministru kabineta 2012.gada 3.aprīļa noteikumus Nr.233 „Biometrijas datu apstrādes sistēmas noteikumi”, kuri saskaņā ar Biometrijas datu apstrādes sistēmas likuma Pārejas noteikumu 5.punktu ir spēkā līdz 2013.gada 31.decembrim.  Saskaņā ar Biometrijas datu apstrādes sistēmas likuma 10.panta trešajā daļā, 11.panta sestajā daļā un 14.panta otrajā daļā ietverto deleģējumu, Ministru kabinetam jāizdod noteikumi, nosakot tajos kārtību un apjomu, kādā iekļauj, aktualizē, iznīcina un izmanto datus no Biometrijas datu apstrādes sistēmas.  Pašreiz spēkā esošais Biometrijas datu apstrādes sistēmas likums nosaka gadījumus, kuros iegūtie biometrijas dati jāiekļauj Biometrijas datu apstrādes sistēmā, noteikti Biometrijas datu apstrādes sistēmā iekļauto datu izmantošanas mērķi, iestādes, kam pienākums sniegt un aktualizēt datus Biometrijas datu apstrādes sistēmā un kuras tiesīgas izmantot Biometrijas datu apstrādes sistēmu, bet nav noteikta kārtība kādā iekļauj, aktualizē un dzēš Biometrijas datu apstrādes sistēmā iekļaujamos datus, prasības biometrijas datu kvalitātes nodrošināšanai, nav noteikta kārtība, kādā iestādes izmanto Biometrijas datu apstrādes sistēmu, kā arī citi nosacījumi biometrijas datu apstrādei. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts precizē Biometrijas datu apstrādes sistēmā iekļaujamās informācijas apjomu, nosaka kārtību kādā izmantojama Biometrijas datu apstrādes sistēma, kārtību kādā Biometrijas datu apstrādes sistēmā ievadāmi un aktualizējami dati un kārtību, kādā izmantojams Biometrijas datu apstrādes sistēmā esošais datu apjoms.  Noteikumu projektā norādīts, ka kvalitātes prasības netiek attiecinātas uz datiem, kurus iegūst un ievada Biometrijas datu apstrādes sistēmā, veicot operatīvo darbību, pretizlūkošanas vai izlūkošanas darbības. Šāda situācija ir paredzēta, jo minētos datus iegūst personai nezinot līdz ar to nav iespējams lūgt atkārtoti ievadīt biometrijas datus. Biometrijas datu apstrādes sistēma ir veidota tā, lai nodrošinātu apstrādi arī operatīvās darbības, pretizlūkošanas vai izlūkošanas darbību laikā iegūto nekvalitatīvo biometrijas datu gadījumā.  Noteikumu projektā biometrijas datu dažādos iegūšanas gadījumos paredzēts dažāds iegūstamās informācijas apjoms. Šāda situācija izveidojusies, jo šobrīd dažādos procesos tiek iegūti biometrijas dati dažādos apjomos, un to pielietošanas mērķis ir dažāds. Tomēr vislielākais biometrijas datu apstrādes datu apjoms tiek apstrādāts izmeklēšanas darbību rezultātā no aizturētām, aizdomās turētām, apsūdzētām un notiesātām personām. Šāds informācijas apjoms jau šobrīd tiek apstrādāts automatizētā daktiloskopiskās identifikācijas sistēmā LATAFIS. Lielais biometrijas datu apjoms pamatā tiek izmantots noziedzīgu nodarījumu atklāšanai.  Lai nodrošinātu datu apstrādes samērību ar sabiedrības interesēm, norādām, ka Biometrijas datu apstrādes sistēmas likuma 13.pants nodefinē visus mērķus, kurus ir plānots sasniegt, izmantojot sistēmā iekļautos datus. Piemēram, viens no sistēmā iekļauto datu izmantošanas mērķiem ir noziedzīgu nodarījumu atklāšana (Biometrijas datu apstrādes likuma 13.panta 5.punkts). Tā kā noziegumu vietās atstāto nospiedumu pēdas var būt atstātas no jebkura pirksta, tad, lai realizētu likuma mērķi nepieciešams saglabāt pilnu nospiedumu komplektu par aizdomās turētām, aizturētām, notiesātām vai apsūdzētām personām.  Papildus attiecībā uz visu pirkstu nospiedumu iegūšanu no personas, kurai nav derīga personu apliecinoša dokumenta, norādām, ka saskaņā ar Biometrijas datu apstrādes sistēmas likuma 11.panta piekto daļu šajā gadījumā iegūtos datus Biometrijas datu apstrādes sistēmā glabā līdz brīdim, kad persona saņem personu apliecinošu dokumentu, vai arī 10 gadus pēc personas nāves, ja personas nāves fakts reģistrēts Iedzīvotāju reģistrā, vai 75 gadus pēc pirmā ieraksta datuma, ja persona nav reģistrēta Iedzīvotāju reģistrā, ja persona dzīves laikā personu apliecinošu dokumentu nesaņem.  Papildus norādām, ka Biometrijas datu apstrādes sistēmas likuma 14.panta pirmajā daļā minētās iestādes Biometrijas datu apstrādes sistēmā iekļauto datus izmantos bez maksas. |
| 5. | Projekta izstrādē iesaistītās institūcijas | Iekšlietu ministrija un Iekšlietu ministrijas Informācijas centrs. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015.gads** | **2016.gads** | **2017.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014)gadu | Izmaiņas, salīdzinot ar kārtējo (2014)gadu | Izmaiņas, salīdzinot ar kārtējo (2014)gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 2 951 691 | 119 731 | 119 731 |
| 2.1.valsts pamatbudžets | 0 | 0 | 2 951 691 | 119 731 | 119 731 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | - 2 951 691 | - 119 731 | - 119 731 |
| 3.1.valsts pamatbudžets | 0 | 0 | - 2 951 691 | - 119 731 | - 119 731 |
| 3.2.speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4.Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5.Precizēta finansiālā ietekme: | X | 0 | - 2 951 691 | - 119 731 | - 119 731 |
| 5.1.valsts pamatbudžets | 0 | - 2 951 691 | - 119 731 | - 119 731 |
| 5.2.speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins iekļauts informatīvajā ziņojumā „Par nepieciešamo aprīkojumu darbam ar Biometrijas datu apstrādes sistēmu” (pieņemts zināšanai Ministru kabineta 2013.gada 8.augusta sēdē (prot. Nr.43, 1.§)). Ievērojot, ka likumā „Par valsts budžetu 2014.gadam” Korupcijas novēršanas un apkarošanas biroja izvirzītajai jaunajai politikas iniciatīvai „Biometrijas datu apstrādes sistēmas likuma prasību nodrošināšana” ir paredzēts finansējums 20 432 *euro* apmērā, par minēto summu samazināts nepieciešamo papildu valsts budžeta līdzekļu apjoms.  **Prognozētie izdevumi - Kopā:**  **2015.gadā – 2 951 691 *euro*;**  **2016.gadā un turpmāk katru gadu –119 731 *euro***;  tajā skaitā:  **Iekšlietu ministrijai (Iekšlietu ministrijas Informācijas centram)**  **2015.gadā – 2 625 284 *euro*;**  **2016.gadā un turpmāk katru gadu – 92 539 *euro*;**  **Tieslietu ministrijai – kopā:**  **2015.gadā – 296 014 *euro*;**  **2016.gadā un turpmāk katru gadu – 25 194 *euro;***  no tā:  Ieslodzījuma vietu pārvaldei  2015.gadā –286 054 *euro*;  2016.gadā un turpmāk katru gadu – 24 980 *euro*;  Satversmes aizsardzības birojam  2015.gadā – 9 960 *euro*;  2016.gadā un turpmāk katru gadu – 214 *euro*;  **Aizsardzības ministrijai**  **2015.gadā – 30 393 *euro*;**  **2016.gadā un turpmāk katru gadu –1 998 *euro;***  no tā:  Militārajai policijai  2015.gadā –20 433 *euro;*  2016.gadā un turpmāk katru gadu –1 784 *euro;*  Militārās izlūkošanas un drošības dienestam  2015.gadā – 9 960 *euro;*  2016.gadā un turpmāk katru gadu – 214 *euro.* | | | | |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7.Cita informācija | Saskaņā ar Ministru kabineta 2013.gada 8.augusta sēdē (prot.Nr.43, 1.§,2.punkts) doto uzdevumu Iekšlietu ministrija sagatavoja un iesniedza (Iekšlietu ministrijas 2013.gada 4.jūlija vēstule Nr.1-38/1498 Finanšu ministrijai un 2013.gada 4.jūnija vēstule Nr.1-38/1499 Pārresoru koordinācijas centram) jauno politikas iniciatīvu „Aprīkojuma iegāde darbam ar Biometrijas datu apstrādes sistēmu”, kurā norādīts Iekšlietu ministrijai papildu nepieciešamais finansējums 2014.gadam – Ls 1 845 060, 2015.gadam un turpmāk katru gadu – Ls 65 037.  Likumā „Par valsts budžetu 2014.gadam” papildu nepieciešamais finansējums Iekšlietu ministrijas jaunajai politikas iniciatīvai „Aprīkojuma iegāde darbam ar Biometrijas datu apstrādes sistēmu” nav paredzēts.  Arī Aizsardzības ministrijai un Tieslietu ministrijai nepieciešamais finansējums nav piešķirts.  Korupcijas novēršanas un apkarošanas biroja jaunajai politikas iniciatīvai „Biometrijas datu apstrādes sistēmas likuma prasību nodrošināšana” 2014.gadam ir paredzēts finansējums 20 432 *euro* apmērā.  Noteikumu projektam pievienots Ministru kabineta protokollēmuma projekts, kas paredz jautājumu par papildu valsts budžeta līdzekļu piešķiršanu Biometrijas datu apstrādes sistēmas darbībai nepieciešamā aprīkojuma iegādei un uzturēšanai 2 951 691 *euro* apmērā 2015.gadam un 119 731 *euro* apmērā turpmākajiem gadiem (tajā skaitā: Iekšlietu ministrijai (Iekšlietu ministrijas Informācijas centram) - 2 625 284 *euro* 2015.gadā un 92 539 *euro* turpmākajos gados, Tieslietu ministrijai (t.sk. Ieslodzījuma vietu pārvaldei - 286 054 *euro*, Satversmes aizsardzības birojam – 9 960 *euro* 2015.gadā un attiecīgi 24 980 *euro* un 214 *euro* turpmākajos gados) - 2015.gadā 296 014 *euro* un 25 194 *euro* turpmākajos gados, Aizsardzības ministrijai (t.sk. Militārajai policijai - 20 433 *euro* un Militārās izlūkošanas un drošības dienestam – 9 960 *euro* 2015.gadā un attiecīgi 1 784 *euro* un 214 *euro* turpmākajos gados) - 30 393 *euro* 2015.gadā un 1 998 *euro* turpmākajos gados izskatīt Ministru kabinetā vienlaikus ar visu ministriju un centrālo valsts iestāžu jauno politikas iniciatīvu pieteikumiem likumprojekta „Par vidēja termiņa budžeta ietvaru 2015., 2016. un 2017.gadam” un likumprojekta „Par valsts budžetu 2015.gadam” sagatavošanas procesā. | | | | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Noteikumu projekts pirms izsludināšanas Valsts sekretāru sanāksmē publicēts Iekšlietu ministrijas mājas lapā. |
| 2. | Sabiedrības līdzdalība projekta izstrādē | Līdz noteikumu projekta izsludināšanai Valsts sekretāru sanāksmē komentāri par projektu nav saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija, Finanšu policija, Militārā policija, Ieslodzījuma vietu pārvalde, Korupcijas novēršanas un apkarošanas birojs, muitas iestādes, Valsts robežsardze, Valsts drošības iestādes, Ārlietu ministrija, Ceļu satiksmes drošības direkcija, Latvijas Jūras administrācija, Pilsonības un migrāciju lietu pārvalde, prokuratūra, tiesa, Iekšlietu ministrijas Informācijas centrs, ārstniecības iestāžu reģistrā iekļautās stacionārās ārstniecības iestādes, kas nodrošina neatliekamās medicīniskās palīdzības sniegšanu un pašvaldības policija. |
| 2. | Projekta izpildes ietekme uz pārvaldes funkcijām | Noteikumu projekts neparedz jaunu institūciju veidošanu, kā arī esošo institūciju funkciju paplašināšanu. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Jaunas institūcijas netiks izveidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Institūciju reorganizācija nenotiks. |
| 6. | Cita informācija. | Nav. |

Anotācijas II, III, IV un V sadaļa – projekts šo jomu neskar.

|  |  |
| --- | --- |
| Iekšlietu ministrs | R.Kozlovskis |
|  |  |
| Vīza: valsts sekretāre | I.Pētersone–Godmane |

04.03.2014. 08:23

1731

A.Strode, 67219602,

[alda.strode@iem.gov.lv](mailto:alda.strode@iem.gov.lv)

I.Jansone, 67208643

Ieva.Jansone@ic.iem.gov.lv